ງານວາງສະແດງ “ມະນຸດສະທຳ”-ສານກ່ຽວກັບສັນຕິພາບ ແລະ ມິດຕະພາບ
(ນະຄອນ ໂຮ່ຈີມິນ ໃນປະຈຸບັນ)
ວັນທີ 7/5, ຢູ່ນະຄອນ ໂຮ່ຈີມິນ, ໄດ້ໄຂງານວາງສະແດງດ້ວຍຫົວເລື່ອງວ່າ: “ມະນຸດສະທຳ“, ງານວາງສະແດງໄດ້ແນະນຳຮູບພາບ, ເອກະສານ, ວັດຖຸພັນ 87 ຢ່າງ: ເຊິ່ງແບ່ງເປັນ 3 ຫົວຂໍ້: ສົງຄາມທຳລາຍພາກເໜືອ ຫວຽດນາມດ້ວຍກຳລັງກອງທັບອາກາດ ແລະ ກອງທັບເຮືອຂອງ ອາເມລິກາ; ສະເລີຍເສິກ - ນັກບິນ ອາເມລິກາໃນສົງຄາມ ຫວຽດນາມ; ການມອບສົ່ງສະເລີຍເສິກ - ສ້າງການພົວພັນຫວຽດນາມ - ອາເມລິກາເປັນປົກກະຕິ. ທ່ານນາງ ຮວີ່ນງອກເວິນ, ຜູ້ອຳນວຍການຫໍພິພິດທະພັນຮ່ອງຮອຍສົງຄາມ, ໃຫ້ຮູ້ວ່າ, ງານວາງສະແດງນີ້ແມ່ນໂອກາດເພື່ອໃຫ້ແຂກພາຍໃນ ແລະ ຕ່າງປະເທດມີຄວາມເຂົ້າໃຈແຈ້ງກວ່າກ່ຽວກັບຈິດໃຈມະນຸດສະທຳຂອງພັກ, ລັດຖະບານ ແລະ ປະຊາຊົນ ຫວຽດນາມສຳລັບສະເລີຍເສິກ ອາເມລິກາໃນສົງຄາມ, ບັນດາຮູບພາບເອກະສານ, ວັດຖຸພັນໃນງານວາງສະແດງບໍ່ພຽງແຕ່ຊ່ວຍສຶກສາໃຫ້ລຸ້ນໜຸ່ມໃນປະຈຸບັນກ່ຽວກັບມູນເຊື້ອມະນຸດສະທຳອັນສູງສົ່ງຂອງທັງຊາດ ຫວຽດນາມເທົ່ານັ້ນ, ຫາກຍັງນຳມາເຊິ່ງສານສັນຕິພາບ ແລະ ມິດຕະພາບຂອງປະຊາຊົນ ຫວຽດນາມ. ງານວາງສະແດງຈະອັດລົງໃນວັນທີ 51/5.
(ແຫຼ່ງຄັດຈາກ VOV)